pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดตาก
วันจันทร์ที่ 28 มิถุนายน 2564
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดตาก
รมช.ประภัตร เปิดโครงการรณรงค์การป้องกันและควบคุมโรคลัมปี – สกิน จังหวัดตาก พร้อมชี้แจงโครงการเงินกู้อัตราดอกเบี้ยต่ํา ล้านละร้อย เพื่อเป็นแหล่งเงินทุนสําหรับเกษตรกร สร้างอาชีพ สร้างรายได้ อย่างยั่งยืน
(28 มิ.ย.64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่บ้านใหม่พรสวรรค์ หมู่ที่ 6 ตําบลนาโบสถ์ อําเภอวังจ้าว จังหวัดตาก เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) ในโค - กระบือ พร้อมมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายพงศ์รัตน์ ภิรมรัตน์ ผู้ว่าราชการจังหวัดตาก หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"จังหวัดตากเป็นจังหวัดที่มีเขตแดนอยู่ติดกับประเทศเพื่อนบ้าน ซึ่งทําให้มีการลักลอบเคลื่อนย้ายสัตว์เข้ามาตามช่องทางธรรมชาติบ่อยครั้ง ต้องขอขอบคุณเจ้าหน้าที่ส่วนราชการ และเกษตรกร ตลอดจนภาคประชาชน ที่ช่วยกันเป็นส่วนหนึ่งในการสอดส่องดูแล และช่วยกันในการควบคุมการระบาดของโรค ขณะนี้กระทรวงเกษตรและสหกรณ์ กําลังพิจารณาดําเนินการของบกลาง และจะนําเข้าครม. โดยเร็วที่สุด เพื่อให้กรมปศุสัตว์มีงบประมาณในการสั่งซื้อวัคซีนเพิ่มอีก 5 ล้านโดส เพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินเยียวยากรณีโค -กระบือ เสียชีวิต โดยอัตราเงินเยียวยาใหม่ จะเยียวยาโคต่ําสุด 13,000 บาทต่อตัว สูงสุด 35,000 บาทต่อตัว กระบือเยียวยาต่ําสุด 16,000 บาทต่อตัว สูงสุด 41,000 บาทต่อตัว และยังจะให้เพิ่มการเยียวยาจากเดิมให้เกษตรกรเจ้าของโค-กระบือ ตามจริง แต่ไม่เกินรายละ 2 ตัว จะปรับเป็น 5 ตัวต่อราย" รมช.ประภัตร กล่าว
โอกาสนี้ รมช.ประภัตรยังได้แนะนําโครงการเงินกู้อัตราดอกเบี้ยต่ํา ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม มีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ วงเงินกู้สูงสุด 10 ล้านบาท ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
‌ทั้งนี้ จังหวัดตากมีจํานวนโค - กระบือ ประมาณ 239,949 ตัว สถานการณ์ปัจจุบัน จังหวัดตากพบการระบาดของโรคลัมปี - สกิน รวมทั้งสิ้น 5 อําเภอ ได้แก่ อําเภอเมืองตาก อําเภอวังเจ้า อําเภอบ้านตาก อําเภอสามเงา และอําเภอแม่ระมาด มีเกษตรกรได้รับผลกระทบ 1,201 ราย พบสัตว์ป่วยสะสม 6,105 ตัว มีสัตว์เสียชีวิต 85 ตัว ได้รับการจัดสรรวัคซีนจากกรมปศุสัตว์แล้ว 9,780 โด๊ส และจะได้มีการจัดสรรวัคซีนเพิ่มเติมเพื่อควบคุมโรคในพื้นที่ต่อไป (ข้อมูล ณ วันที่ 28 มิ.ย. 64)
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 14 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันอังคารที่ 14 ธันวาคม 2564
ประกาศ ขสมก. ประจําวันที่ 14 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 14 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานเก็บค่าโดยสารรถธรรมดา สาย 13 เพศหญิง อายุ 53 ปี
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ปลื้มกระแสใช้จ่าย “คนละครึ่ง เฟส 3/ยิ่งใช้ยิ่งได้” โค้งสุดท้ายก่อนสิ้นปี ดีต่อเนื่อง สร้างมูลค่ารวมของมาตรการใช้จ่ายลดค่าครองชีพของรัฐสะสมสูงเกือบ 2 แสนล้านบาท
วันพุธที่ 24 พฤศจิกายน 2564
โฆษกรัฐบาล เผย นายกฯ ปลื้มกระแสใช้จ่าย “คนละครึ่ง เฟส 3/ยิ่งใช้ยิ่งได้” โค้งสุดท้ายก่อนสิ้นปี ดีต่อเนื่อง สร้างมูลค่ารวมของมาตรการใช้จ่ายลดค่าครองชีพของรัฐสะสมสูงเกือบ 2 แสนล้านบาท
โฆษกรัฐบาล เผย นายกฯ ปลื้มกระแสใช้จ่าย “คนละครึ่ง เฟส 3/ยิ่งใช้ยิ่งได้” โค้งสุดท้ายก่อนสิ้นปี ดีต่อเนื่อง ผู้ซื้อ-ผู้ขาย ได้ประโยชน์ร่วมกัน สร้างมูลค่ารวมของมาตรการใช้จ่ายลดค่าครองชีพของรัฐสะสมสูงเกือบ 2 แสนล้านบาทแล้ว
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปลื้มกระแสการใช้จ่ายของประชาชนผ่านมาตรการใช้จ่ายลดค่าครองชีพของรัฐ ที่รัฐบาลมีการเพิ่มวงเงินสนับสนุนในการช่วยลดภาระในการจับจ่ายใช้สอยในชีวิตประจําวันของประชาชน ช่วยกระตุ้นฟื้นฟูเศรษฐกิจ จากผลกระทบสถานการณ์โควิด-19 ได้แก่ โครงการคนละครึ่ง เฟส 3 โครงการยิ่งใช้ยิ่งได้ รวมทั้งเพิ่มกําลังซื้อในบัตรสวัสดิการแห่งรัฐ และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ โดยความคืบหน้า (ข้อมูล ณ วันที่ 22 พฤศจิกายน 2564) มียอดการใช้จ่ายของแต่ละโครงการ ผู้ใช้สิทธิสะสมรวม 41.2 ล้านคน ยอดใช้จ่าย สะสม รวม 191,685.3 ล้านบาท แบ่งเป็น 1) โครงการคนละครึ่ง เฟส 3 มีผู้ใช้สิทธิสะสม 26.13 ล้านคน ยอดใช้จ่ายสะสม 169,488.9 ล้านบาท แบ่งเป็นส่วนที่ประชาชนจ่ายสะสม 86,115 ล้านบาท และรัฐร่วมจ่ายสะสม 83,373.9 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 90,799 คน ยอดใช้จ่ายส่วนประชาชนสะสม 3,445.8 ล้านบาท และยอดใช้จ่ายด้วย e-voucher สะสม 184.5 ล้านบาท 3) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.55 ล้านคน ยอดใช้จ่ายสะสม 17,123.1 ล้านบาท และ 4) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.43 ล้านคน ยอดใช้จ่ายสะสม 1,443 ล้านบาท
ทั้งนี้ ในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม ล่าสุด มีจํานวนกว่า 75,000 ราย ประชาชนสามารถใช้จ่ายในโครงการต่าง ๆ ได้จนถึงวันที่ 31 ธันวาคม 2564 สําหรับโครงการยิ่งใช้ยิ่งได้ ยังสามารถลงทะเบียนรับสิทธิ ผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอป พลิเคชัน “เป๋าตัง” จนกว่าจะครบ 1 ล้านสิทธิ
นายธนกร กล่าวว่า ภาพรวมเศรษฐกิจกลับมาคึกคึกหลังจากรัฐบาลมีมาตรการผ่อนคลาย นายกฯ พอใจกระแสตอบรับและการใช้จ่ายของประชาชนที่มีความเชื่อมั่นฝนรัฐบาล ออกมาใช้ชีวิตแบบ New Normal ซึ่งรัฐบาลยังคงมุ่งมั่นทํางานเพื่อ “พลิกโฉมประเทศไทย” ผ่านมาตรการ/โครงการต่างๆ มาตรการเยียวยา มาตรการฟื้นฟูและกระตุ้นการบริโภคภายในประเทศ บรรเทาความเดือดร้อนให้กับประชาชน แต่ละโครงการได้รับเสียงชื่นชมจากต่างชาติ เช่น โครงการคนละครึ่ง เราเที่ยวด้วยกัน ฯลฯ ที่ทําให้ว่าทั้งผู้ซื้อ/ผู้รับบริการ และผู้ประกอบการ ตลอดจนร้านค้า หาบเร่ แผงลอย ต่างได้รับประโยชน์ สร้างเม็ดเงินสะพัดในระบบเศรษฐกิจ คู่ขนานไปกับนโยบายการเปิดประเทศ สร้างความเชื่อมั่นให้นักท่องเที่ยวและนักลงทุนต่างชาติได้ เชื่อมั่นว่าในอีก 1 เดือนข้างหน้า เศรษฐกิจไทยจะยิ่งคึกคัก เป็นช่วงเวลาที่ประชาชนไทยทุกคนมีความสุขในเทศกาลปีใหม่อย่างแน่นอน
รัฐบาลไทย-ข่าวทำเนียบรัฐบาล-ครม. ไฟเขียว เดินหน้าร่วมปฏิญญากลาสโกว์ มุ่งหยุดยั้งการสูญเสียพื้นที่ป่าไม้ และส่งเสริมการใช้ประโยชน์ที่ดินอย่างยั่งยืน
วันเสาร์ที่ 16 เมษายน 2565
ครม. ไฟเขียว เดินหน้าร่วมปฏิญญากลาสโกว์ มุ่งหยุดยั้งการสูญเสียพื้นที่ป่าไม้ และส่งเสริมการใช้ประโยชน์ที่ดินอย่างยั่งยืน
.....
ที่ประชุม ครม. (12 เม.ย. 65) เห็นชอบให้ประเทศไทยเข้าร่วมปฏิญญากลาสโกว์ของผู้นําด้านป่าไม้และการใช้ประโยชน์ที่ดิน เพื่อแสดงออกถึงความตั้งใจของไทยที่จะหยุดยั้งการสูญเสียป่าไม้และความเสื่อมโทรมของที่ดิน สร้างความสมดุลระหว่างการปล่อยและการดูดกลับก๊าซเรือนกระจก และรักษาไว้ซึ่งการบริการของระบบนิเวศ ร่วมกับ 143 ประเทศ
.
สําหรับการดําเนินงานที่สําคัญ ประกอบด้วย การอนุรักษ์ป่าไม้และระบบนิเวศบนบก, สนับสนุนนโยบายการค้าและการพัฒนาที่เชื่อมโยงกับการผลิตและการบริโภคที่ยั่งยืน, เสริมสร้างภูมิคุ้มกันให้กับชุมชนท้องถิ่น, ดําเนินนโยบายการเกษตรยั่งยืนและความมั่นคงด้านอาหาร, สนับสนุนด้านการเงินเพื่อการเกษตรและการจัดการป่าไม้ที่ยั่งยืน และอํานวยความสะดวกให้เกิดเงินทุนหมุนเวียนให้สอดคล้องกับเป้าหมายการฟื้นฟูพื้นที่ป่าและที่ดินจากความเสื่อมโทรม
.
การเข้าร่วมปฏิญญาฯ ครั้งนี้ จะสอดคล้องกับนโยบายของรัฐบาลตามยุทธศาสตร์ชาติ 20 ปี เพื่อเพิ่มพื้นที่ป่าไม้ให้ได้ร้อยละ 55 และบรรลุความเป็นกลางทางคาร์บอนภายในปี ค.ศ.2050 และการปล่อยก๊าซเรือนกระจกสุทธิเป็นศูนย์ภายในปี ค.ศ.2065 ตามที่นายกรัฐมนตรี ได้กล่าวถ้อยแถลงต่อที่ประชุมสุดยอดผู้นําโลกในการประชุม COP26 เมื่อเดือน พ.ย. 64 ณ เมืองกลาสโกว์ สหราชอาณาจักร รวมถึงสร้างบทบาทและภาพลักษณ์ของประเทศไทยด้านการอนุรักษ์และใช้ประโยชน์จากทรัพยากรป่าไม้และที่ดินอย่างยั่งยืนในเวทีระหว่างประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-1 มกราคม 2566 กรมธนารักษ์กำหนดวันเริ่มใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ.2562
วันพุธที่ 24 พฤศจิกายน 2564
1 มกราคม 2566 กรมธนารักษ์กําหนดวันเริ่มใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ.2562
กรมธนารักษ์เตรียมพร้อมเดินหน้าประกาศใช้บัญชีราคาประเมินที่ดินหรือสิ่งปลูกสร้าง ตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ. 2562 มีผลใช้บังคับตั้งแต่วันที่ 1 มกราคม 2566
วันนี้ (24 พฤศจิกายน 2564) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า ตามประกาศคณะกรรมการประเมินราคาทรัพย์สินเพื่อประโยชน์แห่งรัฐ เรื่อง กําหนดวันเริ่มใช้บัญชีราคาประเมินที่ดินหรือสิ่งปลูกสร้างตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ. 2562 โดยคณะกรรมการประจําจังหวัดประกาศบัญชีราคาประเมินที่ดินหรือสิ่งปลูกสร้างที่จัดทํา ทุกรอบ 4 ปี ซึ่งต้องประกาศล่วงหน้าก่อนวันเริ่มใช้บัญชีเป็นเวลาไม่น้อยกว่า 30 วัน และบัญญัติให้บัญชีราคาประเมินที่ดินหรือสิ่งปลูกสร้าง เริ่มใช้ ณ วันที่ 1 มกราคม ของปีที่คณะกรรมการประเมินราคาทรัพย์สินเพื่อประโยชน์แห่งรัฐกําหนด นอกจากนี้ อธิบดีกรมธนารักษ์กล่าวรายละเอียดเพิ่มเติมต่อว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในปัจจุบันยังคงส่งผลกระทบโดยรวมต่อสภาวะเศรษฐกิจของประเทศ ทางคณะกรรมการประเมินราคาทรัพย์สินเพื่อประโยชน์แห่งรัฐ จึงออกประกาศให้เริ่มใช้บัญชีราคาประเมินที่ดินหรือสิ่งปลูกสร้างตามพระราชบัญญัติการประเมินราคาทรัพย์สินเพื่อประโยชน์แห่งรัฐ พ.ศ.2562โดยให้มีผลบังคับใช้ในวันที่ 1 มกราคม 2566 พร้อมกันทั่วประเทศ
ทั้งนี้ ในระหว่างนี้ที่ยังไม่เริ่มใช้บัญชีฯ ดังกล่าว ให้ใช้บัญชีกําหนดราคาประเมินทุนทรัพย์ของอสังหาริมทรัพย์ รอบบัญชี พ.ศ. 2559 - 2562 เพื่อเรียกเก็บค่าธรรมเนียมจดทะเบียนสิทธิและนิติกรรมไปพลางก่อน อธิบดีกรมธนารักษ์กล่าวในตอนท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ผลักดันศักยภาพการส่งออกข้าวไทยต่อเนื่อง และยินดีที่ไทย-เวียดนามร่วมกันยกระดับราคาข้าวเพิ่มอำนาจต่อรองในตลาดโลก
วันศุกร์ที่ 27 พฤษภาคม 2565
โฆษกรัฐบาลเผย นายกฯ ผลักดันศักยภาพการส่งออกข้าวไทยต่อเนื่อง และยินดีที่ไทย-เวียดนามร่วมกันยกระดับราคาข้าวเพิ่มอํานาจต่อรองในตลาดโลก
พร้อมเชิญชวนเข้าร่วมงาน THAIFEX-ANUGA ASIA 2022 “The Hybrid Edition” ขับเคลื่อนอาหารไทยสู่อาหารโลก
วันนี้ (27 พ.ค. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําหนดแนวทางให้หน่วยงานที่เกี่ยวข้องเร่งรัดผลักดันศักยภาพการส่งออกข้าวไทยอย่างต่อเนื่อง ซึ่งอุตสาหกรรมข้าวไทยมีโอกาสและปัจจัยที่จะช่วยสนับสนุนให้เติบโต ทั้งด้วยสถานการณ์การแพร่ระบาดของโรคโควิด-19 ที่เริ่มคลี่คลาย ความเชื่อมั่นต่อมาตรฐานของข้าวไทยที่เพิ่มขึ้น อีกทั้งค่าเงินบาทที่อ่อนค่าลง ส่งผลให้ราคาข้าวไทยสามารถแข่งขันได้และเป็นที่ต้องการของตลาดมากขึ้น พร้อมกันนี้ได้กําชับภาครัฐและภาคเอกชนปฏิบัติตามหลักเกณฑ์ และเงื่อนไขด้านการผลิตและการส่งออกอย่างเคร่งครัด เพื่อคงคุณภาพข้าวไทยในตลาดโลกให้ดีอยู่เสมอ
โฆษกประจําสํานักนายกรัฐมนตรี กล่าวว่า เป็นโอกาสดีที่ไทย-เวียดนามได้ร่วมกระชับความสัมพันธ์ด้านเกษตรกรรม โดยเมื่อวันที่ 26 พฤษภาคม 2565 ดร. ทรัน ทานห์ นาม (H.E. Mr. Tran Thanh Nam) รัฐมนตรีช่วยว่าการกระทรวงเกษตรและพัฒนาชนบทของเวียดนาม ได้หารือกับกระทรวงเกษตรและสหกรณ์ของไทยในกรอบการเพิ่มความร่วมมือหลากหลายประเด็น ได้แก่ 1. ความปลอดภัยด้านอาหาร เพื่อเพิ่มมูลค่าผลิตผลทางเกษตร 2. การสร้างความเข้มแข็งให้แก่สหกรณ์การเกษตร ซึ่งฝ่ายเวียดนามเห็นว่าประเทศไทยมีสหกรณ์การเกษตรที่เข้มเข็งและมีชื่อเสียงด้านผลิตภัณฑ์ OTOP จึงมอบหมายให้เจ้าหน้าที่มาดูงานด้านสหกรณ์ในประเทศไทย 3. การสนับสนุนให้เกษตรกรใช้เครื่องมือทางการเกษตรแทนแรงงานคน 4. การอบรมเกษตรกร และ 5. ความร่วมมือด้านสุขอนามัยและสุขอนามัยพืช โดยในการหารือในครั้งนี้ มุ่งหวังยกระดับราคาข้าวเพื่อเพิ่มรายได้แก่ชาวนา อีกทั้งเพิ่มอํานาจต่อรองในตลาดโลกหลังราคาข้าวมีอัตราที่ต่ํามากว่า 20 ปี สวนทางต้นทุนการผลิตที่เพิ่มสูงขึ้น ทั้งนี้ ประเทศไทยได้เสนอความร่วมมืออื่น ๆ เพื่อพัฒนาเกษตรกรในทุกมิติ อาทิ การสนับสนุนจัดตั้งสภายางพาราอาเซียน การเร่งรัดอนุญาตนําเข้ามะม่วงและเงาะจากไทย การส่งออกลูกไก่และไข่ฟักพ่อแม่พันธุ์ไปเวียดนาม หรือการเสนอเวียดนามเพิ่มความร่วมมือด้านโลจิสติกส์ทั้งทางบกและทางเรือระหว่างไทย-ลาว-เวียดนาม เพื่อสนับสนุนการส่งออกสินค้าทางการเกษตรสู่ประเทศจีน เป็นต้น
นายธนกรฯ กล่าวเพิ่มเติมว่า นายกรัฐมนตรีชื่นชมทุกฝ่ายในการร่วมกันทํางานเพื่อส่งเสริมศักยภาพด้านการผลิต และการส่งออกข้าวของไทย ตลอดจนสินค้าเกษตรอื่น ๆ ในตลาดโลก และยินดีที่ชาติสมาชิกอาเซียนร่วมกันผลักดันความร่วมมือเพื่อพัฒนาอุตสาหกรรมการเกษตรในภูมิภาคให้มีประสิทธิภาพ เพื่อส่งเสริมการตลาดระหว่างภูมิภาค พัฒนาคุณภาพชีวิตเกษตรกร เกิดประโยชน์แก่ผู้ประกอบการประเภทต่าง ๆ อีกทั้งขับเคลื่อนกลไกทางเศรษฐกิจในอนาคต โดยนายกฯ เชื่อมั่นในประสิทธิภาพอุตสาหกรรมเกษตรไทยที่มีศักยภาพ ตลอดจนได้เชิญชวนประชาชนร่วมงานมหกรรมแสดงสินค้าอาหารระดับโลก THAIFEX-ANUGA ASIA 2022 “The Hybrid Edition” ที่จัดขึ้นระหว่างวันที่ 24-28 พฤษภาคม 2565 ณ อาคาร Challenger Hall 2 อิมแพ็ค เมืองทองธานี เพื่อสนับสนุนอุตสาหกรรมอาหารของไทยสู่การเป็นส่วนหนึ่งของอาหารโลก ตามแผนกลยุทธ์ Soft Power สร้างความต้องการสินค้าและบริการของไทย เพิ่มมูลค่าการส่งออกจากประเทศไทยไปทั่วโลกเพิ่มมากยิ่งขึ้น
รัฐบาลไทย-ข่าวทำเนียบรัฐบาล-นายกฯ สั่งการ ต้อนรับ นทท. ต่างชาติ ที่ลงทะเบียน Thailand Pass ต้องไม่ประมาท พร้อมวางแผน Travel Bubble เพิ่มเติม
วันจันทร์ที่ 7 กุมภาพันธ์ 2565
นายกฯ สั่งการ ต้อนรับ นทท. ต่างชาติ ที่ลงทะเบียน Thailand Pass ต้องไม่ประมาท พร้อมวางแผน Travel Bubble เพิ่มเติม
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่านายกรัฐมนตรีได้ติดตามความคืบหน้า นโยบายเปิดรับนักท่องเที่ยวระบบ Test & Go ที่ได้กลับมาเปิดอีกครั้งเมื่อ 1 ก.พ. ที่ผ่านมา ซึ่งส่งผลให้ยอดลงทะเบียนผ่านระบบ Thailand Pass เพิ่มขึ้นแล้ว 35,046 ราย
.
กระทรวงการท่องเที่ยวและกีฬา ได้คาดการณ์ว่ายอดรวมการลงทะเบียนจะเพิ่มขึ้นต่อเนื่องกว่า 6 หมื่นราย ในช่วง ก.พ. - มี.ค. ซึ่งเป็นฤดูกาลท่องเที่ยวของไทย
.
นายกฯ จึงได้สั่งการไปยังหน่วยงานที่เกี่ยวข้อง ขอให้เข้มงวด เคร่งครัด ไม่ประมาทจนอาจส่งผลถึงมาตรการควบคุมทางสาธารณสุข และให้ปฏิบัติตามมาตรการสาธารณสุขโดยพร้อมเพรียง
.
ที่ผ่านมา ประเทศไทยได้เตรียมความพร้อมต้อนรับนักท่องเที่ยวต่างชาติมาอย่างต่อเนื่อง ระยะต่อไปจะเตรียมการหารือเพื่อจัด Travel Bubble กับประเทศที่มีศักยภาพ ขณะนี้อยู่ระหว่างการประสานงานและหารือร่วมกับประเทศต่าง ๆ
.
อ่านเพิ่มเติม คลิก https://www.thaigov.go.th/news/contents/details/51289
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-"ผบ.กองกำลังสหรัฐอเมริกา ภาคพื้นอินโด - แปซิฟิก เข้าเยี่ยมคำนับ นรม.และ รมว.กห. ย้ำสร้างสรรค์ ไว้เนื้อเชื่อใจและเคารพกัน"
วันจันทร์ที่ 11 ตุลาคม 2564
"ผบ.กองกําลังสหรัฐอเมริกา ภาคพื้นอินโด - แปซิฟิก เข้าเยี่ยมคํานับ นรม.และ รมว.กห. ย้ําสร้างสรรค์ ไว้เนื้อเชื่อใจและเคารพกัน"
พล.อ.คงชีพ ตันตระวาณิชย์ โฆษก กห. เปิดเผยว่า เมื่อ 1100 พล.อ.ประยุทธ์ จันทร์โอชา นรม.และ รมว.กห. ได้ให้การต้อนรับการเยี่ยมคํานับของ พล.ร.อ.John C. Aquilino ( จอห์น ซี อากีลีโน ) ผบ.กกล.สหรัฐอเมริกา ภาคพื้นอินโด - แปซิฟิกและคณะ
ในโอกาสเดินทางมาเยือนประเทศไทยอย่างเป็นทางการในฐานะแขกของกองทัพไทย เพื่อแนะนําตัวและกระชับความสัมพันธ์
โดย พล.อ.ประยุทธ์’ ได้กล่าวแสดงความยินดีกับ พล.ร.อ.จอห์น’ ที่ได้รับตําแหน่ง ผบ.กกล.สหรัฐอเมริกา ภาคพื้นอินโด - แปซิฟิก และขอขอบคุณ สหรัฐอเมริกาที่สนับสนุนวัคซีน 2.5 ล้านโดส พร้อมตู้เก็บวัคซีน 200 ตู้ให้ไทย ต่อจากนั้น ทั้งสองฝ่าย ได้แลกเปลี่ยนข้อคิดเห็นและกระชับความสัมพันธ์ระหว่างสองประเทศในประเด็นต่างๆร่วมกัน ทั้งด้านความร่วมมือในการแก้ไขปัญหาโควิด 19 ความสัมพันธ์ทางทหาร การฝึกร่วมผสม Cobra Gold 2021 ความร่วมมือด้านการฝึกศึกษา ความร่วมมือด้านอุตสาหกรรมป้องกันประเทศ รวมทั้งความร่วมมือในคณะทํางานผู้เชี่ยวชาญด้านความมั่นคงทางทะเลภายใต้กรอบความร่วมมือ กห.อาเซียน กับประเทศคู่เจรจา
และในตอนท้าย ทั้งสองฝ่าย ได้ย้ําถึงความสัมพันธ์ของพันธมิตรที่เก่าแก่และแน่นแฟ้นระหว่างกัน ในการสนับสนุนและดํารงไว้ซึ่งเสถียรภาพ เสรีภาพและความมั่นคงของภูมิภาคร่วมกันอย่างสร้างสรรค์ บนพื้นฐานความไว้เนื้อเชื่อใจและการเคารพซึ่งกันและกัน
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามความคืบหน้าโครงการเสริมทรายป้องกันการกัดเซาะชายหาดจอมเทียน
วันอาทิตย์ที่ 19 ธันวาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามความคืบหน้าโครงการเสริมทรายป้องกันการกัดเซาะชายหาดจอมเทียน
พร้อมกําชับหาทางเร่งรัด รองรับเปิดประเทศรับนักท่องเที่ยว
วันเสาร์ที่ 18 ธันวาคม 2564 ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามความคืบหน้าโครงการเสริมทรายป้องกันการกัดเซาะชายหาดจอมเทียน อ.บางละมุง จ.ชลบุรี ความยาวรวม 6.2 ก.ม. แบ่งการดําเนินการเป็น 2 ระยะ ได้แก่ ระยะที่หนึ่ง 3,575 ม. และระยะที่สอง 2,855 ม. ขณะนี้อยู่ระหว่างดําเนินการระยะที่หนึ่ง คืบหน้าไปแล้ว 22 เปอร์เซ็นต์ ระยะทาง 570 ม. ซึ่งล่าช้ากว่าแผนที่วางไว้ 36.56 เปอร์เซ็นต์ ท่านรัฐมนตรีช่วยฯ ได้สั่งการให้กรมเจ้าท่าพิจารณาแผนการเร่งรัดให้โครงการดังกล่าวแล้วเสร็จโดยเร็ว เพื่อฟื้นฟูชายหาดจอมเทียนให้กลับมาสวยงาม เป็นการส่งเสริมการท่องเที่ยว สร้างรายได้สู่ชุมชนและประเทศ
จากนั้นเดินทางไปยังท่าเทียบเรือพัทยาใต้ (แหลมบาลีฮาย) ตรวจมาตรการป้องกัน COVID-19 เพื่อเตรียมความพร้อมรับนักท่องเที่ยวช่วงเทศกาลปีใหม่ 2565 เนื่องจากเป็นท่าเรือสําหรับเดินทางไปเกาะล้าน รองรับนักท่องเที่ยวเฉลี่ย 7,000 - 10,000 คนต่อวันและในช่วงเทศกาลปีใหม่คาดว่าจะมีจํานวนเพิ่มขึ้น ท่านรัฐมนตรีช่วยฯ ได้กําชับให้เข้มงวดมาตรการป้องกัน COVID-19 ควบคู่กับการดูแลความปลอดภัยและการอํานวยความสะดวกผู้เดินทาง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 7 กันยายน 2564​ พบพนักงานติดเชื้อไวรัส COVID-19 จำนวน​ 6 ราย
วันอังคารที่ 7 กันยายน 2564
ประกาศ ขสมก. ประจําวันที่ 7 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
ประกาศ ขสมก. ประจําวันที่ 7 กันยายน 2564​ พบพนักงานติดเชื้อไวรัส COVID-19 จํานวน​ 6 ราย
1) พนักงานเก็บค่าโดยสารรถปรับอากาศ สาย 36 เพศหญิง อายุ 26 ปี
2) พนักงานเก็บค่าโดยสารรถธรรมดา สาย 47 เพศหญิง อายุ 33 ปี
3) เจ้าหน้าที่คอมพิวเตอร์ ระดับ 3 งานพัฒนาระบบเทคโนโลยีและสารสนเทศ สํานักเทคโนโลยีสารสนเทศ เพศหญิง อายุ 43 ปี
4) พนักงานขับรถโดยสารธรรมดา สาย 36ก เพศชาย อายุ 57 ปี
5) พนักงานขับรถโดยสารธรรมดา สาย 71 เพศชาย อายุ 32 ปี
6) พนักงานเก็บค่าโดยสารรถปรับอากาศ สาย 36 เพศหญิง อายุ 36 ปี
รัฐบาลไทย-ข่าวทำเนียบรัฐบาล-​ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนเศรษฐกิจพอเพียงต้นแบบ "บ้านแป้นใต้"
วันพฤหัสบดีที่ 24 มีนาคม 2565
​ก.อุต ร่วมกับ SCG ลงพื้นที่ จ.ลําปาง เยี่ยมชมชุมชนเศรษฐกิจพอเพียงต้นแบบ "บ้านแป้นใต้"
​ก.อุต ร่วมกับ SCG ลงพื้นที่ จ.ลําปาง เยี่ยมชมชุมชนเศรษฐกิจพอเพียงต้นแบบ "บ้านแป้นใต้"
ก.อุต ร่วมกับ SCG ลงพื้นที่ จ.ลําปาง เยี่ยมชมชุมชนเศรษฐกิจพอเพียงต้นแบบ "บ้านแป้นใต้"
ลําปาง : วันที่ 22 มีนาคม 2565 เวลา 13.00 น. นางวรวรรณ ชิตอรุณ รองปลัดกระทรวงอุตสาหกรรม นําคณะลงพื้นที่พัฒนาและผลักดันแผนของกระทรวงอุตสาหกรรมและบูรณาการนโยบายเชิงพื้นที่ระหว่างส่วนกลางและส่วนภูมิภาค โดยได้ลงพื้นที่หมู่บ้านอุตสาหกรรมเชิงสร้างสรรค์บ้านแป้นใต้ อําเภอแจ้ห่ม จังหวัดลําปาง ซึ่งเป็นชุมชนเศรษฐกิจพอเพียงต้นแบบ มีจุดเด่นเป็นแหล่งผลิตพืชพันธ์ธัญญาหาร แม่น้ําวังไหลผ่านย่านวิถีชุมชน และการท่องเที่ยวแบบเกษตรอินทรีย์ นอกจากนี้ ชุมชนยังเป็นหมู่บ้านแห่งความสมดุลที่นําทุนวัฒนธรรม วิถีชีวิตมาผนวกกับความคิดสร้างสรรค์และการออกแบบเพื่อสร้างมูลค่าเพิ่มให้กับสินค้าในชุมชน โดยชุมชนได้เข้าร่วมโครงการหมู่บ้านอุตสาหกรรมสร้างสรรค์ (CIV) มาตั้งแต่ปี 2562 ได้รับการพัฒนายกระดับผลิตภัณฑ์ของชุมชนให้มีความน่าเชื่อถือและได้รับใบรับรองมาตรฐานผลิตภัณฑ์ชุมชน (มผช.) อาทิ ผลิตภัณฑ์ลูกประคบสมุนไพร เป็นต้น
ทั้งนี้ กระทรวงอุตสาหกรรม ร่วมกับ บริษัท ปูนซิเมนต์ (ลําปาง) จํากัด (SCG) สนับสนุนผู้ประกอบการวิสาหกิจขนาดกลางและขนาดย่อมและ วิสาหกิจชุมชนของ จ.ลําปางในรูปแบบการเป็นพี่เลี้ยง (Big Brother) เพื่อถ่ายทอดองค์ความรู้ในด้านการบริหารจัดการ การออกแบบผลิตภัณฑ์ การใช้เทคโนโลยีและนวัตกรรมผลิตสินค้าให้ตรงกับความต้องการของตลาด เพื่อสร้างมูลค่าเพิ่มให้กับสินค้าในชุมชน รวมถึงสนับสนุนพัฒนาหมู่บ้านอุตสาหกรรมสร้างสรรค์ (CIV) สู่การพัฒนาเศรษฐกิจอย่างยั่งยืน โดยการประชาคมประชุมทําความเข้าใจในการทําหมู่บ้านท่องเที่ยวชุมชน ค้นหาอัตลักษณ์นําจุดเด่นในชุมชนมาเป็นภาพเล่าเรื่องราว อาทิ เสื้อสกรีน แก้วลายอัตลักษณ์ สเปรย์กันยุง สบู่ฟักข้าวผสมน้ําผึ้ง เป็นต้น นอกจากนี้ ได้มีการพัฒนายกระดับผลิตภัณฑ์ลูกประคบสมุนไพรและได้รับรองมาตรฐานผลิตภัณฑ์ชุมชม (มผช.) ให้มีความน่าเชื่อถือเป็นที่ยอมรับอย่างแพร่หลาย เพิ่มช่องทางการตลาด สร้างงาน สร้างรายได้ให้กับชุมชน และเป็นชุมชนเศรษฐกิจพอเพียงต้นแบบความร่วมมือภาครัฐและภาคเอกชนอย่างแท้จริง โดยมีนายสมชาย หาญหิรัญ สมาชิกวุฒิสภา คณะผู้บริหาร และเจ้าหน้าที่กระทรวงอุตสาหกรรม ร่วมลงพื้นที่
รัฐบาลไทย-ข่าวทำเนียบรัฐบาล-การท่าเรือแห่งประเทศไทยรายงานผลการดำเนินงานรอบ 6 เดือน ประจำปีงบประมาณ 2564
วันอังคารที่ 22 มิถุนายน 2564
การท่าเรือแห่งประเทศไทยรายงานผลการดําเนินงานรอบ 6 เดือน ประจําปีงบประมาณ 2564
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม กล่าวว่า การท่าเรือแห่งประเทศไทย (กทท.) มีผลการดําเนินงานให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ในรอบ 6 เดือน ประจําปีงบประมาณ 2564 (ตุลาคม 2563 - มีนาคม 2564) โดยเปรียบเทียบกับช่วงเดียวกันของปี 2563 สรุปดังนี้
ทกท. เรือเทียบท่า 1,961 เที่ยว ลดลงร้อยละ 0.81 สินค้าผ่านท่า 10.621 ล้านตัน ลดลงร้อยละ 3.65 ตู้สินค้าผ่านท่า 0.720 ล้าน ที.อี.ยู. ลดลงร้อยละ 0.70
ทลฉ. เรือเทียบท่า 4,601 เที่ยว ลดลงร้อยละ 11.52 สินค้าผ่านท่า 43.588 ล้านตัน เพิ่มขึ้นร้อยละ 0.10 ตู้สินค้าผ่านท่า 4.074 ล้าน ที.อี.ยู. เพิ่มขึ้นร้อยละ 2.56
ทชส. เรือเทียบท่า 1,129 เที่ยว ลดลงร้อยละ 36.39 สินค้าผ่านท่า 47,092.68 ตัน ลดลงร้อยละ 61.04 ตู้สินค้าผ่านท่า 2,585 ที.อี.ยู. ลดลงร้อยละ 52.42
ทชข. เรือเทียบท่า 4 เที่ยว ลดลงร้อยละ 97.24 สินค้าผ่านท่า 24 ตัน ลดลงร้อยละ 99.06
ทรน. เรือเทียบท่า 2 เที่ยว เพิ่มขึ้นร้อยละ 100 สินค้าผ่านท่า 47,365 ตัน ลดลงร้อยละ 33.00 ตู้สินค้าผ่านท่า 1,661 ตู้ ลดลงร้อยละ 23.88
ผลการดําเนินงานของ กทท. ในรอบ 6 เดือน (ตุลาคม 2563 - มีนาคม 2564) มีทิศทางฟื้นตัว อย่างค่อยเป็นค่อยไป โดยมีเรือเทียบท่าที่ ทกท. และ ทลฉ. รวม 6,562 เที่ยว ลดลงร้อยละ 8.57 สินค้าผ่านท่า 54.208 ล้านตัน ลดลงร้อยละ 0.66 และตู้สินค้าผ่านท่า 4.794 ล้าน ที.อี.ยู. เพิ่มขึ้นร้อยละ 2.05 คิดเป็นกําไรสุทธิ 2,969 ล้านบาท เพิ่มขึ้นร้อยละ 0.47 เมื่อเทียบกับปี 2563 ซึ่งจากการขยายตัวของตู้สินค้าผ่านท่าเพิ่มขึ้นร้อยละ 2.05 เมื่อเทียบกับช่วงเดียวกันของปี 2563 สืบเนื่องจากได้รับปัจจัยสนับสนุนจากภาคการส่งออกสินค้าที่ฟื้นตัวตามทิศทางเศรษฐกิจและการค้าโลก ประกอบกับหลายประเทศได้แจกจ่ายและฉีดวัคซีนป้องกันการติดเชื้อไวรัส COVID-19 ให้กับประชาชนได้อย่างมีประสิทธิภาพและครอบคลุมมากขึ้น รวมทั้งการฟื้นตัวของภาคการผลิตส่งผลให้ความต้องการวัตถุดิบและสินค้าขั้นกลางเพิ่มสูงขึ้น
รัฐบาลไทย-ข่าวทำเนียบรัฐบาล-"ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจำปีงบประมาณ ๒๕๖๕ ครั้งที่ ๒ (เม.ย.๖๕)"
วันศุกร์ที่ 1 เมษายน 2565
"ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ ๒๕๖๕ ครั้งที่ ๒ (เม.ย.๖๕)"
ตามที่มีพระบรมราชโองการโปรดเกล้าโปรดกระหม่อมพระราชทานยศทหารชั้นนายพลในสํานักงานปลัดกระทรวงกลาโหมได้รับพระราชทานยศทหารชั้นนายพล จํานวน ๕๑ นาย
แบ่งเป็น พลเอก ๕ นาย พลเรือเอก ๑ นาย พลอากาศเอก ๓ นาย พลโท ๑๔ นาย พลเรือโท ๑ นาย พลอากาศโท ๑ นาย พลตรี ๑๖ นาย พลเรือตรี ๒ นาย พลอากาศตรี ๓ นาย พลตรีหญิง ๔ นาย และ พลอากาศตรีหญิง ๑ นาย นั้น
ทั้งนี้ ในวันศุกร์ ที่ ๑ เมษายน ๒๕๖๕ เวลา ๑๐.๐๐ น. พลเอก วรเกียรติ รัตนานนท์ ปลัดกระทรวง เป็นประธานในพิธีแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพลประจําปีงบประมาณ พ.ศ.๒๕๖๕ ครั้งที่ ๒ (เม.ย.๖๕)และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสํานักงานปลัดกระทรวงกลาโหม ณ ห้องพินิตประชานาถ ในศาลาว่าการกลาโหม
โดยปลัดกระทรวงกลาโหมได้กล่าวแสดงความยินดีและให้โอวาทกับข้าราชการสํานักงานปลัดกระทรวงกลาโหมที่ได้รับพระราชทานยศสูงขึ้น และตระหนักว่าเกียรติยศที่ได้มาพร้อมหน้าที่ความรับผิดชอบที่มากขึ้น จึงต้องนํามาพัฒนาตนเองในการปฏิบัติหน้าที่ เพื่อนําไปพัฒนาระบบงานที่ทางราชการมอบให้ได้อย่างมีประสิทธิภาพและปกครองผู้ใต้บังคับบัญชาด้วยความเอาใจใส่อย่างใกล้ชิด อีกทั้งเป็นผู้นําที่มีคุณธรรมและเป็นแบบอย่างที่ดีให้กับผู้ใต้บังคับบัญชา สร้างความเป็นเอกภาพและความสามัคคีให้กับหน่วยงานต่อไป
#กลาโหม135ปี
รัฐบาลไทย-ข่าวทำเนียบรัฐบาล-โฆษกรัฐบาลสวน “ชลน่าน” เป็นถึงหัวหน้าพรรคการเมือง ควรทำหน้าที่ตรวจสอบถ่วงดุลด้วยเหตุผล ไม่ใช่ใช้อคติ วอนอย่านำประโยชน์ของประชาชนมาเล่นเกมการเมือง
วันอังคารที่ 31 พฤษภาคม 2565
โฆษกรัฐบาลสวน “ชลน่าน” เป็นถึงหัวหน้าพรรคการเมือง ควรทําหน้าที่ตรวจสอบถ่วงดุลด้วยเหตุผล ไม่ใช่ใช้อคติ วอนอย่านําประโยชน์ของประชาชนมาเล่นเกมการเมือง
โฆษกรัฐบาลสวน “ชลน่าน” เป็นถึงหัวหน้าพรรคการเมือง ควรทําหน้าที่ตรวจสอบถ่วงดุลด้วยเหตุผล ไม่ใช่ใช้อคติ วอนอย่านําประโยชน์ของประชาชนมาเล่นเกมการเมือง ชี้รู้ทั้งรู้ว่าจะเกิดผลเสียแต่ก็ยังดันทุรัง
วันที่ 31 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ประกาศไม่รับร่าง พ.ร.บ.งบประมาณรายจ่ายประจําปี พ.ศ.2566 ร่วมกับพรรคร่วมฝ่ายค้าน เพราะสุ่มเสี่ยงทําประเทศถึงทางตัน ขัดกฎหมายวินัยการเงินการคลัง และสร้างหนี้สาธารณะว่า อย่าลืมว่าหัวใจของการพิจารณาร่าง พ.ร.บ.งบประมาณฯ คือการพิจารณารอบด้านเพื่อให้รัฐบาลใช้งบประมาณเพื่อประโยชน์ของประชาชนและประเทศชาติโดยรวม แต่ฝ่ายค้านกําลังนําเรื่องประโยชน์ของประชาชนมาเล่นเกมการเมือง โดยตั้งธงว่าจะไม่รับร่าง พ.ร.บ.นี้ตั้งแต่วาระแรก ทั้งที่ยังไม่ได้ฟังการชี้แจง และหากร่าง พ.ร.บ.นี้ผ่านความเห็นชอบในวาระแรก นพ.ชลน่านกลับบอกว่าจะส่งคนเข้าเป็นกรรมาธิการในวาระสอง แสดงให้เห็นว่านพ.ชลน่าน และพรรคเพื่อไทย ไม่มีความจริงใจ รู้ทั้งรู้ว่าจะเกิดผลเสียอย่างไรแต่ก็ยังดันทุรังจะทําต่อไป
“การตั้งงบประมาณในแต่ละปีไม่ใช่การอุปโลกน์ตัวเลขขึ้นมาเอง ความจริงนพ.ชลน่านก็เคยผ่านการเป็นรัฐบาล และเป็นข้าราชการมาก่อน ย่อมรู้ดีว่าตัวเลขแต่ละตัวมีที่มาและหลักการอย่างไร สถานการณ์ไหนต้องตั้งงบประมาณแบบไหน ดังนั้น การประกาศแบบนี้เท่ากับเป็นการขว้างงูไม่พ้นคอ พูดอะไรไปก็ย้อนกลับเข้าตัวเองอยู่ดี และยังเป็นการปรามาสข้าราชการหรือหน่วยงานต่าง ๆ ที่จัดทํางบประมาณอีกด้วย ส่วนเรื่องการใช้งบประมาณในอนาคตนั้น นพ.ชลน่านรู้ได้อย่างไรว่ารัฐบาลจะนําไปใช้แบบไม่ก่อประโยชน์ ผิดที่ผิดทาง ผิดวัตถุประสงค์ และสุ่มเสี่ยงส่อไปในทางเอื้อประโยชน์และแสวงหาประโยชน์ทางการเมือง ซึ่งเข้าข่ายมโนไปเอง เป็นการให้ร้ายรัฐบาลอย่างแนบเนียนใช่หรือไม่ อย่างไรก็ตาม นพ.ชลน่านเป็นถึงหัวหน้าพรรคการเมือง ไม่ควรนํากฎหมายงบประมาณมาหวังผลสร้างคะแนนนิยมให้ตัวเองและพรรค ควรทําหน้าที่ตรวจสอบถ่วงดุลด้วยเหตุผล ลดอคติ ไม่ใช่เอาแต่ประกาศว่าจะต่อต้านสิ่งที่ออกมาจากรัฐบาลอย่างเดียวโดยไม่คํานึงถึงสังคมส่วนรวม” นายธนกร กล่าว
รัฐบาลไทย-ข่าวทำเนียบรัฐบาล-พม. ยืนยันการจ่ายเงินเบี้ยยังชีพผู้สูงอายุในปัจจุบันยังคงจ่ายให้แบบถ้วนหน้าเหมือนเดิม
วันจันทร์ที่ 20 กันยายน 2564
พม. ยืนยันการจ่ายเงินเบี้ยยังชีพผู้สูงอายุในปัจจุบันยังคงจ่ายให้แบบถ้วนหน้าเหมือนเดิม
พม. ยืนยันการจ่ายเงินเบี้ยยังชีพผู้สูงอายุในปัจจุบันยังคงจ่ายให้แบบถ้วนหน้าเหมือนเดิม
เมื่อวันที่ 19 ก.ย. 64เวลา 13.50 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์(รองปลัด พม.) ในฐานะโฆษกกระทรวง พม. พร้อมด้วยนางสุจิตรา พิทยานรเศรษฐ์ อธิบดีกรมกิจการผู้สูงอายุ แถลงข่าวชี้แจงกรณีแนวทางการจ่ายเงินเบี้ยยังชีพผู้สูงอายุ ผ่านการถ่ายทอดสด (Live) ผ่าน เพจ Facebook พม. (SocialMsociety) ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.
นายอนุกูล กล่าวว่า จากกรณีกระแสข่าวเกี่ยวกับแนวทางการจ่ายเงินเบี้ยยังชีพผู้สูงอายุที่มีการจ่ายเงินให้เพียงผู้สูงอายุที่ถือเฉพาะบัตรสวัสดิการเท่านั้น ทั้งนี้ กรณีดังกล่าวอาจมีความเข้าใจคลาดเคลื่อนไม่ครบถ้วน เนื่องจากเป็นเพียงแนวทางขั้นต้น เนื่องจากคณะอนุกรรมการกําหนดนโยบายเบี้ยยังชีพผู้สูงอายุเป็นเพียงจุดเริ่มต้นของการหาแนวทางในการดําเนินการเรื่องเบี้ยยังชีพผู้สูงอายุ และการพิจารณาของคณะกรรมการผู้สูงอายุแห่งชาติและคณะรัฐมนตรียังเป็นขั้นตอน ที่ต้องขับเคลื่อนต่อไป เพื่อให้ได้สิ่งที่ดีที่สุดสําหรับผู้สูงอายุและสังคมสูงวัยของประเทศไทย ทั้งนี้ ขอยืนยันว่าการจ่ายเงินเบี้ยยังชีพผู้สูงอายุในปัจจุบันยังคงจ่ายเงินให้แบบถ้วนหน้าเหมือนเดิม ยังไม่มีการเปลี่ยนแปลงแต่อย่างใด
รัฐบาลไทย-ข่าวทำเนียบรัฐบาล-กรมการขนส่งทางราง ร่วมเปิดโครงการรณรงค์ ลดอุบัติเหตุทางถนน “ปีใหม่ปลอดโควิด-19 ปลอดอุบัติเหตุทางถนน” ณ สถานีรถไฟกรุงเทพ (หัวลำโพง)
วันอังคารที่ 28 ธันวาคม 2564
กรมการขนส่งทางราง ร่วมเปิดโครงการรณรงค์ ลดอุบัติเหตุทางถนน “ปีใหม่ปลอดโควิด-19 ปลอดอุบัติเหตุทางถนน” ณ สถานีรถไฟกรุงเทพ (หัวลําโพง)
และลงพื้นที่ตรวจความพร้อมรองรับการเดินทางช่วงเทศกาลปีใหม่ 2565
ในวันที่ 28 ธันวาคม 2564 นายพิเชฐ คุณาธรรมรักษ์ รองอธิบดีกรมการขนส่งทางราง พร้อมเจ้าหน้าที่ กรมการขนส่งทางราง (ขร.) กระทรวงคมนาคม ร่วมพิธีเปิดโครงการรณรงค์ลดอุบัติเหตุทางถนน "ปีใหม่ปลอดโควิด-19 ปลอดอุบัติเหตุทางถนน" โดยมี นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธี ณ สถานีรถไฟกรุงเทพ (หัวลําโพง)
จากนั้น รองอธิบดีกรมการขนส่งทางราง ได้ลงพื้นที่ตรวจความพร้อมรองรับการเดินทางของประชาชนช่วงเทศกาลปีใหม่ 2565 ตามแผนการอํานวยความสะดวกและความปลอดภัยรองรับการเดินทางของประชาชนช่วงเทศกาลปีใหม่ 2565 ระหว่างวันที่ 29 ธันวาคม 2564 ถึง 4 มกราคม 2565 ของผู้ให้บริการระบบราง โดยตรวจเยี่ยมที่สถานีกรุงเทพ (หัวลําโพง) ในการกํากับดูแลของการรถไฟแห่งประเทศไทย (รฟท.) และสถานีรถไฟฟ้าใต้ดินเพชรบุรี ในการกํากับดูแลของการรถไฟฟ้าขนส่งมวลชนแห่งประเทศไทย (รฟม.) และ บริษัท ทางด่วนและรถไฟฟ้า กรุงเทพ จํากัด (มหาชน) รวมถึงสถานี Airport Rail Link มักกะสัน ในการกํากับดูแลของ บริษัท เอเชีย เอรา วัน จํากัด ภายใต้สโลแกน "เดินทางสะดวก ปลอดภัย ห่างไกล COVID-19"
โดย รฟท. ได้เพิ่มตู้พ่วงไปกับขบวนรถโดยสารทางไกล และจัดขบวนรถพิเศษช่วยการโดยสารเส้นทางกรุงเทพฯ - เชียงใหม่ (ขบวนด่วนพิเศษที่ 5) ในวันที่ 30 ธันวาคม 2564 และ 3 มกราคม 2565 และเส้นทางเชียงใหม่ - กรุงเทพฯ (ขบวนด่วนพิเศษที่ 6) ในวันที่ 2 มกราคม 2565 และ 4 มกราคม 2565
สําหรับรถไฟฟ้า ผู้ให้บริการได้เพิ่มความถี่ในชั่วโมงเร่งด่วนเย็น โดยเฉพาะวันที่ 30 - 31ธันวาคม 2564 และวันที่ 2 - 3 มกราคม 2565 และเวลาเร่งด่วนช่วงเช้าของวันที่ 3 - 4 มกราคม 2565 พร้อมทั้งขยายเวลาการให้บริการในคืนวันที่ 31 ธันวาคม 2564 จนถึงเวลา 02.00 น. ของวันที่ 1 มกราคม 2565 มีการดําเนินการเพิ่มความเข้มด้านความปลอดภัย เน้นย้ําการป้องกันอุบัติเหตุบริเวณจุดตัดทางรถไฟกับถนน และดําเนินการตามมมาตรการป้องกันการแพร่ระบาดของโรคติดเชื้อไวรัสโคโรนาสายพันธุ์ใหม่ (COVID-19)
รัฐบาลไทย-ข่าวทำเนียบรัฐบาล-กรมทางหลวงชนบท คุมเข้มข้นเฝ้าระวังจุดเสี่ยงช่วงเทศกาลสงกรานต์ทั่วประเทศ
วันอังคารที่ 12 เมษายน 2565
กรมทางหลวงชนบท คุมเข้มข้นเฝ้าระวังจุดเสี่ยงช่วงเทศกาลสงกรานต์ทั่วประเทศ
พร้อมหยุดก่อสร้างเพื่อคืนผิวจราจรให้ประชาชนเดินทางได้อย่างสะดวกปลอดภัย ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม เปิดเผยว่า สําหรับการเดินทางช่วงเทศกาลสงกรานต์ 2565 ทช. ตั้งเป้าลดสถิติอุบัติเหตุลงร้อยละ 5 เมื่อเปรียบเทียบกับสถิติในช่วง 3 ปีหลัง (2561, 2562, 2564) ทั้งนี้ ในปี 2565 เพื่อให้ประชาชนสามารถเดินทางได้อย่างสะดวกรวดเร็วปลอดภัย ถึงที่หมายอย่างอุ่นใจ เป็นการป้องกันและลดอุบัติเหตุทางถนนช่วงเทศกาลตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม จึงได้สั่งการให้สํานักงานทางหลวงชนบทที่ 1 - 18 แขวงทางหลวงชนบท และหมวดบํารุงทางหลวงชนบททั่วประเทศ ปฏิบัติตามมาตรการของกระทรวงคมนาคมอย่างเคร่งครัด ซึ่งในช่วงเทศกาลสงกรานต์ 2565 ทช. ได้ขอความร่วมมือผู้รับจ้างในการคืนพื้นผิวจราจรโครงการที่อยู่ระหว่างการก่อสร้าง โดยให้หยุดการดําเนินงานบริเวณโครงการก่อสร้างหรือบูรณะถนน/สะพาน ตั้งแต่วันที่ 11 - 17 เมษายน 2565 และให้ติดตั้งป้ายจราจร เครื่องหมายเตือน อุปกรณ์อํานวยความปลอดภัย ไฟแสงสว่าง ไฟสัญญาณจราจรให้ครบถ้วน รวมไปถึงบริเวณจุดเสี่ยงที่เกิดอุบัติเหตุบ่อยครั้งในช่วงเทศกาลสงกรานต์ ย้อนหลัง 3 ปี จํานวน 60 สายทาง 65 แห่ง โดยได้กําชับให้ติดตั้งชุดอุปกรณ์ป้ายเตือน สัญญาณไฟแจ้งเตือน พร้อมจัดชุดตรวจการณ์ในสายทางตลอด 24 ชั่วโมง อีกทั้งได้มีการประสานตํารวจภูธรในพื้นที่กวดขันวินัยจราจรและจับกุมผู้ฝ่าฝืน พ.ร.บ. จราจรทางบก เพื่อควบคุมความเร็ว เป็นการกระตุ้นเตือนผู้ขับขี่ในจุดเสี่ยงจุดอันตราย นอกจากนี้ ระหว่างวันที่ 18 เมษายน - 18 พฤษภาคม 2565 ทช. จะเข้าเก็บข้อมูลจุดที่เกิดอุบัติเหตุ รวบรวมสรุปข้อมูลอุบัติเหตุ วิเคราะห์ ประมวลผลหาแนวทางป้องกันแก้ไขและดําเนินการปรับปรุงแก้ไข (ระยะสั้น) บริเวณจุดที่เกิดอุบัติเหตุให้แล้วเสร็จโดยเร็วต่อไป
สําหรับสายทางที่มีปริมาณการจราจรเป็นจํานวนมาก ทช. ได้ร่วมบูรณาการกับกรมทางหลวง กรมการขนส่งทางบก ในการจัดตั้งหน่วยบริการประชาชนโดยพิจารณาจากความเหมาะสมของแต่ละพื้นที่ และสถานการณ์การแพร่ระบาดของโรคติดเชื้อไวรัส COVID-19 อย่างไรก็ตาม ทช. ขอร่วมส่งทุกท่านเดินทางกลับบ้านปลอดภัย “เดินทางสะดวก ปลอดภัย ห่างไกล COVID-19” ควรตรวจเช็กสภาพรถก่อนออกเดินทาง ใช้ความระมัดระวังในการขับขี่ ไม่ประมาท เมาไม่ขับ คาดเข็มขัดนิรภัย และสวมหมวกนิรภัยทุกครั้งก่อนใช้รถ เพื่อความปลอดภัยของท่าน ทั้งนี้ สามารถติดต่อสอบถามเส้นทางเลี่ยงของ ทช. หรือแจ้งเหตุได้ที่สายด่วน โทร. 1146
รัฐบาลไทย-ข่าวทำเนียบรัฐบาล-โฆษกรัฐบาลเชิญชวนประชาชนเข้ารับการฉีดวัคซีนเข็ม 3 กระตุ้นภูมิ “นายกฯ” ห่วงกินเลี้ยงสังสรรค์ช่วงปีใหม่ ขอประชาชนการ์ดอย่าตก ผู้ประกอบการปฏิบัติตามมาตรการอย่างเคร่งครัด
วันพฤหัสบดีที่ 16 ธันวาคม 2564
โฆษกรัฐบาลเชิญชวนประชาชนเข้ารับการฉีดวัคซีนเข็ม 3 กระตุ้นภูมิ “นายกฯ” ห่วงกินเลี้ยงสังสรรค์ช่วงปีใหม่ ขอประชาชนการ์ดอย่าตก ผู้ประกอบการปฏิบัติตามมาตรการอย่างเคร่งครัด
โฆษกรัฐบาลเชิญชวนประชาชนเข้ารับการฉีดวัคซีนเข็ม 3 กระตุ้นภูมิ “นายกฯ” ห่วงกินเลี้ยงสังสรรค์ช่วงปีใหม่ ขอประชาชนการ์ดอย่าตก ผู้ประกอบการปฏิบัติตามมาตรการอย่างเคร่งครัด
นายธนกร วังบุญคงชนะ โฆษกประจําสํานักนายกรัฐมนตรี เผย สถานการณ์ยอดผู้ป่วยติดเชื้อโควิด-19 อยู่ในระดับคงที่ โดยมีผู้ติดเชื้อรายใหม่วันนี้ จํานวน 3,684 ราย แยกเป็นผู้ติดเชื้อใหม่ 3,540 ผู้ป่วยภายในเรือนจํา/ที่ต้องขัง 144 ผู้ป่วยสะสม 2,153,097 ราย (ตั้งแต่ 1 เมษายน) มีผู้หายป่วยกลับบ้านวันนี้ 4,531 ราย หายป่วยสะสม 2,078,806 ราย (ตั้งแต่ 1 เมษายน) ผู้ป่วยกําลังรักษา 45,442 ราย เสียชีวิตเพิ่ม 20 ราย
โฆษกประจําสํานักนายกรัฐมนตรี ยังกล่าวว่า ในช่วงที่ผ่านมาจะเห็นว่ายอดผู้เสียชีวิตจากการติดเชื้อโควิด-19 ลดน้อยลงอย่างต่อเนื่อง นั่นเป็นเพราะว่ามีการฉีดวัคซีนครอบคลุมประชากรอย่างทั่วถึงและสามารถสร้างภูมิคุ้มกันหมู่ได้ อย่างไรก็ตาม ขณะนี้รัฐบาลได้มีการจัดสรรวัคซีนเพื่อเป็นวัคซีน Booster เข็ม 3 ในสถานบริการฉีดวัคซีนแล้ว จึงขอเชิญชวนประชาชนที่ได้รับวัคซีนครบ 2 เข็มแล้ว เข้ารับการฉีดวัคซีนเข็มที่ 3 ซึ่งจะเป็นวัคซีน AstraZeneca / Pfizer / Moderna เพื่อเป็นการกระตุ้นภูมิคุ้มกัน โดยสามารถติดต่อสอบถามไปยังสถานพยาบาลใกล้บ้านได้
นายธนกรยังกล่าวเพิ่มเติมว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังฝากความห่วงใยมาถึงพี่น้องทั่วประเทศ ซึ่งในช่วงเวลาที่เข้าใกล้สิ้นปีนี้ หลายคนที่เริ่มวางแผนจัดงานฉลองปีใหม่ รวมทั้งอาจมีการนัดกินเลี้ยงสังสรรค์ภายในครอบครัว ที่พักอาศัยหรือตามร้านอาหาร จึงอยากขอความร่วมมือพี่น้องประชาชนและผู้ประกอบการปฏิบัติตามมาตรการ COVID Free Setting อย่างเคร่งครัด เพื่อป้องกันไม่ให้เกิดการแพร่ระบาดเป็นคลัสเตอร์ใหม่ และขอให้ประชาชน ไม่ประมาท การ์ดอย่าตก เพื่อที่จะหลีกเลี่ยงการติดเชื้อภายในครอบครัวอีกด้วย
รัฐบาลไทย-ข่าวทำเนียบรัฐบาล-รัฐมนตรีเกษตรฯ นำทัพแก้ปัญหาการระบายสินค้าเกษตร วางแผนจัดการอย่างเป็นระบบ และมีมาตรฐานยืนยันความปลอดภัย
วันจันทร์ที่ 9 สิงหาคม 2564
รัฐมนตรีเกษตรฯ นําทัพแก้ปัญหาการระบายสินค้าเกษตร วางแผนจัดการอย่างเป็นระบบ และมีมาตรฐานยืนยันความปลอดภัย
รัฐมนตรีเกษตรฯ นําทัพแก้ปัญหาการระบายสินค้าเกษตร วางแผนจัดการอย่างเป็นระบบ และมีมาตรฐานยืนยันความปลอดภัย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์โควิด-19 ที่ส่งผลกระทบเป็นวงกว้าง กระทรวงเกษตรและสหกรณ์ในฐานะหน่วยงานที่กํากับดูแลด้านการผลิตสินค้าเกษตร จึงได้ร่วมมือกับหลายภาคส่วน ทั้งภาครัฐและภาคเอกชน อาทิ กระทรวงพาณิชย์ กระทรวงกลาโหม ไปรษณีย์ไทย สมาคมขนส่งสินค้าและโลจิสติกส์ไทย เซ็นทรัล และท็อป เป็นต้น เพื่อร่วมกันแก้ไขปัญหาให้กับพี่น้องเกษตรกร โดยเฉพาะในส่วนของระบบการขนส่งสินค้าเกษตรที่ประสบปัญหาจากสถานการณ์โควิด-19 ซึ่งได้รับความร่วมมือเป็นอย่างดี ทําให้คลี่คลายปัญหาไปได้
โดยในส่วนการกระจายสินค้าของกระทรวงเกษตรฯ ได้ดําเนินโครงการต่าง ๆ เช่น เกษตรกรแฮปปี้ ที่มีการจัดโปรโมชั่นเพื่อช่วยเกษตรกรกรชาวสวนมังคุด 14 จังหวัดภาคใต้ ซึ่งได้กระแสตอบรับเป็นอย่างดี และจะมีการช่วยเหลือผลไม้อื่น ๆ ในลําดับต่อไป อีกทั้งยังได้มอบหมายให้กรมส่งเสริมการเกษตรและกรมส่งเสริมสหกรณ์ เปิดศูนย์กระจายสินค้าทั่วประเทศ เพื่อเป็นจุดส่งสินค้าไปสู่ผู้บริโภคโดยตรง ทําให้สามารถระบายสินค้าได้เร็วยิ่งขึ้น
อย่างไรก็ตาม กระทรวงเกษตรฯ ได้มีการตั้งคณะกรรมการ เพื่อติดตามการบริหารจัดการสินค้าเกษตรอย่างเป็นระบบ รวมถึงได้มีการตรวจสอบมาตรฐานสินค้าจากหน่วยงานในสังกัด ทั้งกรมปศุสัตว์ กรมประมง กรมวิชาการเกษตร และสํานักงานมาตรฐานสินค้าเกษตรและอาหารแห่งชาติ (มกอช.) เพื่อเป็นการการันตีว่าสินค้าที่ผ่านการรับรองคุณภาพจากหน่วยงานในสังกัดกระทรวงเกษตรและสหกรณ์ มีมาตรฐาน ปลอดภัย และสามารถตรวจสอบย้อนกลับได้
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 348 สายอำเภออรัญประเทศ - อำเภอโคกสูง แล้วเสร็จ
วันพฤหัสบดีที่ 5 พฤษภาคม 2565
กรมทางหลวงขยายทางหลวงหมายเลข 348 สายอําเภออรัญประเทศ - อําเภอโคกสูง แล้วเสร็จ
พื่อรองรับเขตเศรษฐกิจพิเศษสระแก้ว ตามนโยบายของ นายศักดิ์สยาม  ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคมและระบบโลจิสติกส์
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ทางหลวงแผ่นดินหมายเลข 348 สายอรัญประเทศ - นางรอง หรือ ถนนธนวิถี เป็นเส้นทางที่เชื่อมต่อระหว่างภาคตะวันออกกับภาคอีสานตอนใต้ มีจุดเริ่มต้นบริเวณตัวอําเภออรัญประเทศ จังหวัดสระแก้ว ผ่านอําเภอโคกสูง สิ้นสุดที่ทางหลวงแผ่นดินหมายเลข 24 (ถนนเดชอุดม) ที่อําเภอนางรอง จังหวัดบุรีรัมย์ ระยะทางประมาณ 141 กิโลเมตร อยู่ในความดูแลของแขวงทางหลวงสระแก้ว (วัฒนานคร) และแขวงทางหลวงบุรีรัมย์ สํานักทางหลวงที่ 10 นครราชสีมา โครงการดังกล่าวเป็นการก่อสร้างเพื่อเป็นโครงการสนับสนุนเขตเศรษฐกิจพิเศษสระแก้ว เป็นโครงการสําคัญตามมติคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ (กรอ.) ช่วยแก้ไขปัญหาจราจร ลดอุบัติเหตุ เพิ่มประสิทธิภาพในการรองรับจราจร เพิ่มความสะดวกในการเดินทางของผู้สัญจรในพื้นที่จังหวัดสระแก้ว และบุรีรัมย์ให้มีความคล่องตัวมากขึ้น
โครงการก่อสร้างทางหลวงหมายเลข 348 สายอําเภออรัญประเทศ - อําเภอโคกสูง เดิมทางสายนี้เป็นทางหลวงขนาด 2 ช่องจราจรไป - กลับ แต่เนื่องจากปัจจุบันไม่สามารถรองรับปริมาณจราจรที่เพิ่มจํานนมากขึ้น จึงได้ทําการขยายช่องจราจร โดยเริ่มก่อสร้างระหว่าง กม. ที่ 2+700 - 22+664 ระยะทาง 19.96 กิโลเมตร ในพื้นที่อําเภออรัญประเทศ จังหวัดสระแก้ว เป็นมาตรฐานทางชั้นพิเศษ 4 ช่องจราจร ขยายคันทางจาก 2 ช่องจราจร เป็น 4 ช่องจราจร (ไป - กลับข้างละ 2 ช่องจราจร) กว้างช่องละ 3.5 เมตร ผิวทางและไหล่ทางเป็นแอสฟัลท์คอนกรีต ไหล่ทางด้านนอกกว้าง 2.5 เมตร แบ่งทิศทางจราจรด้วยเกาะกลางแบบยก กว้าง 5.1 เมตร พร้อมติดตั้งไฟฟ้าแสงสว่าง ไฟสัญญาณจราจร ไฟกระพริบบนทางหลวง ก่อสร้างศาลาทางหลวงและสะพานลอยคนเดินข้ามเพื่อให้เกิดประโยชน์สูงสุด วงเงินงบประมาณ 900,525,944 บาท ทั้งนี้ เมื่อโครงการดังกล่าวก่อสร้างแล้วเสร็จจะเป็นการรองรับเขตเศรษฐกิจพิเศษตามแนวชายแดน ของชาวสระแก้ว อรัญประเทศ และโคกสูง ช่วยเพิ่มประสิทธิภาพโครงข่ายโลจิสติกส์ของประเทศ เพื่อพัฒนาไปสู่การเป็นศูนย์กลางคมนาคมขนส่งของภูมิภาคอาเซียน เกิดความสะดวกรวดเร็วในการเดินทาง ลดค่าใช้จ่าย และระยะเวลาในการเดินทางทําให้โครงข่ายทางหลวงของประเทศมีความสมบูรณ์ยิ่งขึ้น ช่วยเพิ่มความปลอดภัยและลดการเกิดอุบัติเหตุบนถนน ช่วยแก้ไขปัญหาการจราจรติดขัดในช่วงเทศกาล พัฒนาคุณภาพชีวิตความเป็นอยู่ของประชาชนในภูมิภาคให้ดีขึ้น กรมทางหลวงขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมเปิดท่าเรืออุตสาหกรรมมาบตาพุด ระยะที่ 3 ผ่านระบบออนไลน์ 28 ก.พ.นี้ เดินหน้าพัฒนาพื้นที่เขตเศรษฐกิจภาคตะวันออก สู่ความเป็นศูนย์กลางคมนาคมขนส่งและโลจิสติกส์
วันอาทิตย์ที่ 27 กุมภาพันธ์ 2565
โฆษกรัฐบาลเผย นายกฯ เตรียมเปิดท่าเรืออุตสาหกรรมมาบตาพุด ระยะที่ 3 ผ่านระบบออนไลน์ 28 ก.พ.นี้ เดินหน้าพัฒนาพื้นที่เขตเศรษฐกิจภาคตะวันออก สู่ความเป็นศูนย์กลางคมนาคมขนส่งและโลจิสติกส์
โฆษกรัฐบาลเผย นายกฯ เตรียมเปิดท่าเรืออุตสาหกรรมมาบตาพุด ระยะที่ 3 ผ่านระบบออนไลน์ 28 ก.พ.นี้ เดินหน้าพัฒนาพื้นที่เขตเศรษฐกิจภาคตะวันออก สู่ความเป็นศูนย์กลางคมนาคมขนส่งและโลจิสติกส์ทางน้ําของอาเซียนสู่เศรษฐกิจนานาชาติ และการบินสู่ประตูการค้า
วันที่ 27 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าโครงการพัฒนาท่าเรืออุตสาหกรรมมาบตาพุด ซึ่งเป็นส่วนหนึ่งในการขับเคลื่อนนโยบายที่สําคัญของรัฐบาล เพื่อเดินหน้าสร้างความเชื่อมั่นต่อนักลงทุน โดยในวันพรุ่งนี้ (28 ก.พ.65) นายกรัฐมนตรี กําหนดเป็นประธานเปิดโครงการฯ ระยะที่ 3 (ช่วงที่ 1) ณ สํานักงานท่าเรืออุตสาหกรรมมาบตาพุด จังหวัดระยอง ผ่านระบบออนไลน์
นายธนกรกล่าวว่า โครงการพัฒนาท่าเรืออุตสาหกรรมมาบตาพุด ระยะที่ 3 มีวัตถุประสงค์เพื่อจัดเตรียมโครงสร้างพื้นฐานสําหรับการขนส่งทางน้ําสนับสนุนภาคอุตสาหกรรม และรองรับการพัฒนาเขตพัฒนาพิเศษภาคตะวันออก โดยจะเป็นการเพิ่มขีดความสามารถและเพิ่มความจุในการขนถ่ายก๊าซธรรมชาติและสินค้าเหลว ให้บริการรูปแบบท่าเทียบเรือสาธารณะ โครงการดังกล่าว มีเนื้อที่ประมาณ 1,000 ไร่ แบ่งเป็นพื้นที่หน้าท่า 550 ไร่ และพื้นที่หลังท่า 450 ไร่ ความยาวหน้าท่ารวมกัน 2,229 เมตร เป็นท่าเรืออุตสาหกรรมที่มีขนาดใหญ่และทันสมัย มีการให้บริการแบบเบ็ดเสร็จครบวงจร สามารถรองรับเรือบรรทุกขนาด 264,000 DWT เปิดให้บริการ 12 ท่า (ท่าเรือสาธารณะ 2 ท่า และท่าเรือเฉพาะกิจ 10 ท่า) โดยมีเอกชน 19 ราย เช่าดําเนินการเป็นท่าเรือ คลังน้ํามัน คลังสินค้า และโรงไฟฟ้า มีมูลค่าการลงทุนทั้งสิ้น 55,400 ล้านบาท แบ่งเป็น 2 ช่วง คือ ช่วงที่ 1 เป็นการพัฒนาโครงสร้างพื้นฐาน (Infrastructure) มูลค่าลงทุน 47,900 ล้านบาท และช่วงที่ 2 จะเป็นการลงทุนพัฒนาก่อสร้างในส่วนของท่าเรือ(Superstructure) ซึ่งจะเปิดทีโออาร์ภายหลัง ใช้เงินลงทุนประมาณ 4,300 ล้านบาท และงานก่อสร้างพื้นที่หลังท่า จํานวน 150 ไร่ เงินลงทุน 3,200 ล้านบาท
“ท่าเรืออุตสาหกรรมมาบตาพุด เป็นหนึ่งในโครงสร้างพื้นฐานของการพัฒนาพื้นที่เขตเศรษฐกิจภาคตะวันออก เพื่อรองรับอุตสาหกรรมขนาดใหญ่ เช่น อุตสาหกรรมปิโตรเลียมเคมีและเคมีภัณฑ์ อุตสาหกรรมเหล็กครบวงจรอุตสาหกรรมพลังงาน (น้ํามันและก๊าซ) ก่อให้ประโยชน์ทั้งในมิติเศรษฐกิจ ได้แก่ การเป็นศูนย์กลางคมนาคมขนส่งและโลจิสติกส์ทางน้ําของอาเซียนสู่เศรษฐกิจนานาชาติ และการบินสู่ประตูการค้า และมิติสังคม ได้แก่ การพัฒนาพื้นที่ท้องถิ่นในด้านการจ้างงาน การพัฒนาเศรษฐกิจชุมชนและสร้างงานสร้างรายได้ต่อไป” นายธนกรกล่าว
รัฐบาลไทย-ข่าวทำเนียบรัฐบาล-รัฐบาลเปิดลงทะเบียนโครงการ ”ยิ่งใช้ยิ่งได้” 21 มิ.ย นี้ 4 ล้านสิทธิ สะสม e-Voucher สูงสุด 7,000 บาท เมื่อใช้จ่ายครบ 60,000 บาท คาดเงินเข้าสู่ระบบเศรษฐกิจ 268,000 ล้านบาท
วันเสาร์ที่ 19 มิถุนายน 2564
รัฐบาลเปิดลงทะเบียนโครงการ ”ยิ่งใช้ยิ่งได้” 21 มิ.ย นี้ 4 ล้านสิทธิ สะสม e-Voucher สูงสุด 7,000 บาท เมื่อใช้จ่ายครบ 60,000 บาท คาดเงินเข้าสู่ระบบเศรษฐกิจ 268,000 ล้านบาท
รัฐบาลเปิดลงทะเบียนโครงการ ”ยิ่งใช้ยิ่งได้” 21 มิ.ย นี้ 4 ล้านสิทธิ สะสม e-Voucher สูงสุด 7,000 บาท เมื่อใช้จ่ายครบ 60,000 บาท คาดเงินเข้าสู่ระบบเศรษฐกิจ 268,000 ล้านบาท
นายอนุชา บูรพชัยศรี โฆษกประจําสํานักนายกรัฐมนตรีเชิญชวนผู้สนใจร่วมโครงการ “ยิ่งใช้ยิ่งได้” ซึ่งจะเปิดให้ลงทะเบียนในวันจันทร์ที่ 21 มิถุนายน 2564 เป็นวันแรก ตั้งแต่เวลา 06.00 น. – 22.00 น. ผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” ทุกวันเป็นต้นไป จนกว่าจะครบ 4 ล้านสิทธิ เริ่มใช้จ่ายจริง 1 กรกฎาคม 2564 นี้ เพื่อกระตุ้นการบริโภคภายในประเทศผ่านผู้มีกําลังซื้อซึ่งหากเข้าร่วมเต็มจํานวน 4 ล้านคน ใช้จ่ายเต็มสิทธิ จะทําให้มีเม็ดเงินเข้าสู่ระบบเศรษฐกิจของประเทศ 240,000 ล้านบาท และเมื่อมีการนํา e-Voucher กลับมาใช้ก็จะมีเงินเข้าสู่ระบบเศรษฐกิจเพิ่มอีก 28,000 ล้านบาท รวมเป็น 268,000 ล้านบาท
ทั้งนี้ โครงการ “ยิ่งใช้ยิ่งได้” เป็นการใช้จ่ายค่าสินค้าหรือบริการ เช่น ค่าอาหาร เครื่องดื่ม สินค้าทั่วไป ค่าบริการนวด สปา ทําผมทําเล็บ (ไม่รวมถึงสลากกินแบ่ง เครื่องดื่มแอลกอฮอล์ ยาสูบ บัตรกํานัล (gift voucher) บัตรเงินสด (gift card) และสินค้าหรือบริการที่เป็นการชําระค่าสินค้าหรือบริการล่วงหน้า) ผ่านกระเป๋าเงินอิเล็กทรอนิกส์โดยภาครัฐ (g-Wallet) บนแอปพลิเคชัน “เป๋าตัง” ระหว่างวันที่ 1 กรกฎาคม – 30 กันยายน 2564 กับผู้ประกอบการจดทะเบียนภาษีมูลค่าเพิ่มที่ติดตั้งแอปพลิเคชัน “ถุงเงิน” ที่เข้าร่วมโครงการ โดยจะได้รับวงเงินสนับสนุนในรูปของบัตรกํานัลอิเล็กทรอนิกส์ (e-Voucher)  ทั้งนี้ วงเงินใช้จ่ายที่จะนํามาคํานวณสิทธิ e-Voucher ไม่เกิน 60,000 บาทต่อคน ยอดใช้จ่ายที่นํามาคํานวณสิทธิต้องไม่เกิน 5,000 บาทต่อคนต่อวัน และจะได้รับสิทธิ e- Voucher สะสมสูงสุดไม่เกิน 7,000 บาทต่อคน ตลอดระยะเวลาโครงการ โดยยอดใช้จ่ายจริงตั้งแต่ 1-40,000 บาทแรก ได้รับ e-Voucher ร้อยละ 10 ของยอดใช้จ่าย แต่ไม่เกิน 4,000 บาทต่อคน และยอดใช้จ่ายจริงตั้งแต่ 40,001-60,000 บาท ได้รับ e-Voucher ร้อยละ 15 ของยอดใช้จ่าย แต่ไม่เกิน 3,000 บาทต่อคน ซึ่งสิทธิ e-Voucher จะคืนเป็นวงเงินใน g-Wallet ทุกวันที่ 7 ของเดือนถัดไปโดยสามารถใช้จ่ายด้วย e -Voucher ได้ตั้งแต่เดือนสิงหาคม- 31 ธันวาคม 2564 ทั้งนี้ e -Voucher “โครงการยิ่งใช้ยิ่งได้” ไม่สามารถแลกเป็นเงินสดได้
โฆษกประจําสํานักนายกรัฐมนตรียังย้ําคุณสมบัติผู้ที่มีสิทธิเข้าร่วมโครงการ ฯ ว่า เป็นประชาชนสัญชาติไทย อายุตั้งแต่ 18 ปีขึ้นไป ไม่เป็นผู้ถือบัตรสวัสดิการแห่งรัฐหรือได้รับสิทธิโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ หรือไม่ใช้สิทธิโครงการคนละครึ่งระยะที่ 3  นอกจากนี้ ยังมีโครงการ "คนละครึ่ง ระยะที่ 3" ที่ยังสามารถลงทะเบียนได้ทุกวัน จนกว่าจะครบ 31 ล้าน ตั้งแต่เวลา 06.00 – 22.00 น. ขณะเดียวกัน ก็อยากเชิญชวนผู้ที่ยังมีวงเงินสิทธิ์เหลือในโครงการ "เราชนะ " วางแผนใช้จ่ายก่อนที่วงเงินสิทธิจะสิ้นสุดในวันที่ 30 มิถุนายนนี้ เพื่อให้ทุกท่านได้รับประโยชน์จากโครงการ ฯ ที่เข้าร่วมสูงสุดและเต็มประสิทธิภาพด้วย
------------------------
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” เตรียมเป็นประธานในงาน Thailand Moving Together ให้กำลังใจผู้ประกอบการในท่าอากาศยานสุวรรณภูมิเป็นภารกิจแรกหลังหายป่วยจากอาการโควิด19
วันอาทิตย์ที่ 3 กรกฎาคม 2565
รองนายกรัฐมนตรี “อนุทิน” เตรียมเป็นประธานในงาน Thailand Moving Together ให้กําลังใจผู้ประกอบการในท่าอากาศยานสุวรรณภูมิเป็นภารกิจแรกหลังหายป่วยจากอาการโควิด19
รองนายกรัฐมนตรี “อนุทิน” เตรียมเป็นประธานในงาน Thailand Moving Together ให้กําลังใจผู้ประกอบการในท่าอากาศยานสุวรรณภูมิเป็นภารกิจแรกหลังหายป่วยจากอาการโควิด19 เผย 3 วันแรกยกเลิก Thailand Pass ผู้เดินทางจากต่างประเทศเพิ่มใกล้แตะ 29,000 คนต่อวัน
วันที่ 3 ก.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันพรุ่งนี้ (4 ก.ค. 65) นายอนุทิน ชาญวีรกูล รองนายกรัฐมนตรี และรมว.สาธารณสุขจะเดินทางไปเป็นประธานในงาน Thailand Moving Together: กอด กิน บิน เที่ยว ใช้ชีวิตใกล้ชิดอีกครั้ง ซึ่งจัดโดยกระทรวงสาธารณสุข กระทรวงคมนาคม และกระทรวงการท่องเที่ยวและกีฬาณ ท่าอากาศยานสุวรรณภูมิ จ.สมุทรปราการ เป็นภารกิจแรกหลังหายจากป่วยโควิด19 มีผลตรวจเป็นลบตั้งแต่วันที่ 2 ก.ค. ที่ผ่านมา
“รองนายกรัฐมนตรีแจ้งว่าจากการตรวจซ้ําขณะนี้ผลตรวจเป็นลบและไม่มีอาการป่วยแล้ว ซึ่งเชื่อว่าที่หายเร็วนี้เป็นผลจากการได้รับวัคซีนที่ครบถ้วน เมื่อติดเชื้อจึงมีอาการไม่มาก ท่านรองนายกฯ ยังได้ฝากมาถึงพี่น้องประชาชนด้วยว่า ขอให้เข้ารับวัคซีนเข้มกระตุ้นกันอย่างทั่วถึง เพราะแม้จะยังมีโอกาสติดเชื้อ แต่ที่วัคซีนช่วยได้แน่นอนคือการลดการป่วยหนักหรือเสียชีวิต” น.ส.ไตรศุลี กล่าว
น.ส.ไตรศุลี กล่าวว่า งาน Thailand Moving Together ซึ่งจัดโดยหน่วยงานของ 3 กระทรวงข้างต้นเป็นการแสดงความพร้อมของภาคส่วนต่าง ๆ ทั้งรัฐ เอกชน และผู้ประกอบการในการรองรับนักท่องเที่ยวภายหลังการเปิดประเทศเต็มรูปแบบ ขั้นตอนการเดินทางเข้าประเทศใกล้เคียงกับช่วงเกินการแพร่ระบาดของโควิด19 และในโอกาสนี้ นายอนุทิน พร้อมนายศักดิ์สยาม ชิดชอบ รมว.คมนาคม และนายพิพัฒน์ รัชกิจประการ รมว.การท่องเที่ยวและกีฬา จะได้ตรวจเยี่ยมและให้กําลังใจผู้ประกอบการในท่าอากาศยานสุวรรณภูมิ ที่ขณะนี้กลับมาเปิดดําเนินการเกือบเป็นปกติแล้ว
ทั้งนี้ ใน 3 วันแรกของการยกเลิก Thailand Pass สําหรับชาวต่างชาติพบว่าจํานวนผู้เดินทางจากต่างประเทศเข้ามายังประเทศไทยผ่านท่าอากาศยานสุวรรณภูมิเพิ่มขึ้นอย่างมีนัยสําคัญ โดยในวันที่ 1 ก.ค. มีเที่ยวบินเข้า 140 เที่ยวบิน ผู้โดยสาร 27,642 คน วันที่ 2 ก.ค. มีเที่ยวบินเข้า 134 เที่ยวบิน ผู้โดยสาร 27,147 เที่ยวบิน และวันที่ 3 ก.ค. มีเที่ยวบินเข้า 150 เที่ยวบิน ผู้โดยสาร 28,910 คน เทียบกับช่วงก่อนยกเลิกไทยแลนด์พาสเฉลี่ยอยู่ที่ประมาณ 23,000-24,000 คนต่อวัน และเที่ยวบินเข้าไม่เกิน 130 เที่ยวบิน
สอดคล้องกับที่กระทรวงการท่องเที่ยวและกีฬาได้ประเมินว่า หลังการยกเลิกลงทะเบียนในระบบ Thailand Pass ทั้งชาวไทยและต่างชาติแล้ว จะทําให้นักท่องเที่ยวเดินทางเข้าประเทศไทยเพิ่มขึ้นเฉลี่ยเป็น 25,000-30,000 คนต่อวัน จากเดิม 20,000-25,000 คนต่อวัน และจะเพิ่มเป็น 50,000 คนต่อวัน ในช่วงไฮซีซันตั้งแต่เดือน ต.ค. เป็นต้นไป ขณะที่สมาคมขนส่งทางอากาศระหว่างประเทศ หรือ IATA ก็ได้การคาดการณ์จํานวนผู้เดินทางจากต่างประเทศมายังประเทศไทยในปี 2565 จะเกินกว่า 10 ล้านคน
รัฐบาลไทย-ข่าวทำเนียบรัฐบาล-ออมสินขานรับนโยบายรัฐ เร่งช่วยเพิ่มสภาพคล่องของประชาชนต่อเนื่อง ปล่อยสินเชื่อดอกเบี้ยต่ำเพียง 0.35% ต่อเดือน ไม่ต้องมีผู้ค้ำ ไม่ต้องผ่อนชำระ 6 งวดแรก
วันอังคารที่ 22 มีนาคม 2565
ออมสินขานรับนโยบายรัฐ เร่งช่วยเพิ่มสภาพคล่องของประชาชนต่อเนื่อง ปล่อยสินเชื่อดอกเบี้ยต่ําเพียง 0.35% ต่อเดือน ไม่ต้องมีผู้ค้ํา ไม่ต้องผ่อนชําระ 6 งวดแรก
ธนาคารออมสินเตรียมเปิดให้กู้โครงการ สินเชื่อห่วงใย (เพื่อสู้ภัยโควิด-19) ด้วยหลักเกณฑ์เงื่อนไขผ่อนปรนเป็นพิเศษ เพื่อช่วยเหลือผู้ที่ต้องการเม็ดเงินหมุนเวียนใช้สอยในครอบครัว ช่วยลดภาระหนี้สิน หรือใช้แก้ปัญหาขาดสภาพคล่อง
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลโดยพลเอกประยุทธ์ จันทร์โอชา นายกรัฐมนตรี ตระหนักถึงความเดือดร้อนของประชาชนที่ประสบปัญหาทางการเงิน อันเกิดจากสถานการณ์การแพร่ระบาดโควิด-19 ซึ่งที่ผ่านมาได้มอบนโยบายให้สถาบันการเงินของรัฐเร่งช่วยเหลือผู้เดือดร้อนอย่างต่อเนื่อง โดยล่าสุดธนาคารออมสินเตรียมเปิดให้กู้โครงการ สินเชื่อห่วงใย (เพื่อสู้ภัยโควิด-19) ด้วยหลักเกณฑ์เงื่อนไขผ่อนปรนเป็นพิเศษ เพื่อช่วยเหลือผู้ที่ต้องการเม็ดเงินหมุนเวียนใช้สอยในครอบครัว ช่วยลดภาระหนี้สิน หรือใช้แก้ปัญหาขาดสภาพคล่อง
ทั้งนี้ สินเชื่อห่วงใย (เพื่อสู้ภัยโควิด-19) เปิดให้ผู้มีอายุ 20 ปีบริบูรณ์ สัญชาติไทย สามารถยื่นขอกู้รายละไม่เกิน 10,000 บาท อัตราดอกเบี้ยคงที่เพียงร้อยละ 0.35 ต่อเดือน พร้อมเงื่อนไขพิเศษ ไม่ต้องมีผู้ค้ําและไม่ต้องมีหลักประกันการกู้ รวมถึงผ่อนปรนให้ผู้กู้ไม่ต้องชําระทั้งเงินต้นและดอกเบี้ย 6 งวดแรก กําหนดระยะเวลาชําระคืนเงินกู้ไม่เกิน 2 ปี โดยเปิดให้ยื่นกู้ตั้งแต่วันที่ 23 มีนาคม 2565 เป็นต้นไป ผ่านทางแอป MyMo เท่านั้น ซึ่งสะดวกรวดเร็วและไม่ต้องไปติดต่อสาขา ผู้ที่ประสงค์ยื่นกู้สามารถเข้าแอป MyMo และดําเนินการตามขั้นตอน ดังนี้
ขั้นตอนที่ 1 ลงทะเบียนเพื่อรับสิทธิ์ โดยระบบจะกําหนดวันที่นัดหมายให้ลูกค้าล็อกอินเข้าแอปเพื่อกดยื่นขอกู้อีกครั้ง
ขั้นตอนที่ 2 กดยื่นขอกู้ผ่านแอป ตามกําหนดวันที่นัดหมาย
จากนั้นธนาคารฯ จะแจ้งผลการพิจารณาให้ทราบในวันถัดไป ผ่านแอป MyMo และ SMS โดยผู้ที่ได้รับอนุมัติสินเชื่อสามารถทําสัญญากู้ยืมเงินผ่านแอป (Digital Contract) และรับเงินกู้เข้าบัญชีได้โดยสะดวกรวดเร็วต่อไป สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society